**3. számú melléklet**

**A támogatás felhasználásnak és elszámolásának eljárásrendje**

**A piaci árak igazolása**

1. A projekt keretei között a piac ár alátámasztása érdekében
	1. 3 egymástól független, összehasonlító ajánlat beszerzése szükséges, melyek közül a legkedvezőbb – legalacsonyabb piaci ár – ajánlatot adó szállítótól szükséges a szolgáltatást beszerezni.
	2. Alkalmazható a KEF – központosított közbeszerzés.
	3. Az alátámasztó dokumentumok (árajánlatok, kimutatások) nem lehetnek a közbeszerzés vagy beszerzés eredményeként megkötött szerződés aláírásának dátumához képest 6 hónapnál régebbiek.
2. Elszámolható költségek:

Belföldi utazás: Kiküldetési és Utazási Költségtérítési Szabályzat 2.1 pontja alapján (kivéve napi díj), Külföldi kiküldetés: Kiküldetési és Utazási Költségtérítési Szabályzat 2.2 fejezet alapján az alábbiak figyelembe vétele mellett:

* 1. Az útiköltségek:
		1. Az utazás és helybiztosítás költsége 2. osztályú tömegközlekedési eszközök, külföldre repülőgéppel történő utazás esetén turista osztályú repülőjegy igénybevétele alapján számolható el.
		2. Repülőgéppel történő utazás esetén elszámolható a reptéri illeték.
		3. Az utasbiztosítás költsége elszámolható.
	2. Szállásköltségek:
		1. **Külföldi szállás esetén bruttó 150 euró mértékű költség számolható el.**
		2. Belföldi szállás esetén vendég-éjszakánként legfeljebb a következő táblázat szerinti bruttó költség:

|  |  |  |
| --- | --- | --- |
| 1. |  Turisztikai régió |  Bruttó szállásköltség(1 főre) |
|  2. |  Budapest kiemelt üdülőkörzet |  23 900 Ft |
|  3. |  Pest megye |  15 000 Ft |
|  4. |  Közép-Dunántúl |  13 300 Ft |
|  5. |  Nyugat-Dunántúl |  13 700 Ft |
|  6. |  Dél-Dunántúl |  11 400 Ft |
|  7. |  Észak-Magyarország |  13 500 Ft |
|  8. |  Észak-Alföld |  10 900 Ft |
|  9. |  Dél-Alföld |  11 300 Ft |
|   |   |   |

* 1. Regisztrációs díjak.

**Csatolandó dokumentumok, előírások**

1. Szerződés vagy nyilatkozat arról, hogy írásbeli szerződés nem történt, visszaigazolt írásos megrendelő vagy biztosítási kötvény.
2. Számla (külföldi számla fő tartalmi elemeiről a kedvezményezett cégszerű aláírásával hitelesített magyar nyelvű fordítást tartalmazó másolatot a számlához csatolták), szakfordító vagy szakfordító-lektor által készített, mely tartalmazza legalább a szállító adatait, a teljesítés és a számlakiállítás dátumát, a tevékenység megnevezését, az adó alapját, az adó mértékét, az adómentesség megjelölését, ha ezeket a számla tartalmazza.

*A Felhívás szerint : Deviza számla elszámolása*

*A külföldi devizában kiállított elszámoló bizonylatokra vonatkozó szabályokat a 272/2014. (XI. 5.) korm. rendelet 131. §-a, illetve a 272/2014. (XI. 5.) korm. rendelet 6. számú mellékletének 2.10 bekezdése tartalmazza.*

*2.10. Külföldi számla esetében a belföldi szállító által kiállított számla szerinti ellenőrzéseket kell elvégezni figyelembe véve azt, hogy az egyes országok szabályozása eltérhet a hazaitól a számla alaki és tartalmi kellékeivel kapcsolatban.*

*2.10.1. A külföldi számla fő tartalmi elemeiről a kedvezményezett cégszerű aláírásával hitelesített magyar nyelvű fordítást tartalmazó másolatot a számlához csatolták, mely tartalmazza legalább*

*2.10.1.1. a szállító adatait,*

*2.10.1.2. a teljesítés és a számlakiállítás dátumát,*

*2.10.1.3. a tevékenység megnevezését,*

*2.10.1.4. az adó alapját,*

*2.10.1.5. az adó mértékét,*

*2.10.1.6. az adómentesség megjelölését, ha ezeket a számla tartalmazza.*

1. Devizában kiállított számla:
2. A számla értéke a fizikai teljesítés napján érvényes, a Magyar Nemzeti Bank által közzétett, hivatalos deviza-árfolyamon került forintra átszámításra.
3. Ha az utófinanszírozási módban a Támogatott előleget fizetett, az előleg támogatástartalma a rész- vagy végszámlán szereplő fizikai teljesítés napján érvényes, a Magyar Nemzeti Bank által közzétett, hivatalos deviza-árfolyamon került forintra átszámításra. Ha az előleghez kapcsolódó rész-, végszámlán nem szerepel teljesítési dátum, akkor az előlegszámla teljesítése a hozzá kapcsolódó rész-, végszámla keltének napja.
4. Utazási jegy, regisztrációs lap csatolása kötelező.
5. Beszámoló jelentés eredeti, Támogatott által aláírt, Témavezetője által igazolt példánya az előírt mellékletekkel, melyek mindegyike rendelkezik az előírt arculati elemekkel, valamint hivatkozik a támogatási forrásra.

A támogatás terhére nem számolható el:

* Airbnb számla
* Uber számla

Szakmai beszámoló kötelező melléklete:

* fotódokumentáció
* előadás absztraktja
* konferencia programja
* konferenciaszervező által kiállított igazolás az előadás megtartásáról